ORDIN nr. 576 din 15 septembrie 2009 pentru aprobarea Metodologiei, criteriilor de atestare şi a Comisiei de atestare a persoanelor fizice şi juridice care realizează proiectarea de drumuri forestiere
Având în vedere Referatul de aprobare nr. 271.605 din 4 august 2009 al Direcţiei păduri private şi dezvoltare forestieră,
în baza art. 7 alin. (6) din Hotărârea Guvernului nr. 8/2009 privind organizarea şi funcţionarea Ministerului Agriculturii, Pădurilor şi Dezvoltării Rurale,
În temeiul art. 85 alin. (2) şi (3) din Legea nr. 46/2008 - Codul silvic, cu modificările şi completările ulterioare,
ministrul agriculturii, pădurilor şi dezvoltării rurale emite următorul ordin:

Se aprobă Metodologia, criteriile de atestare şi Comisia de atestare a persoanelor fizice şi juridice care realizează proiectarea de drumuri forestiere, prevăzute în anexa care face parte integrantă din prezentul ordin.


Art. 2
Direcţia de specialitate cu atribuţii în domeniul accesibilizării fondului forestier naţional din cadrul autorităţii publice centrale care răspunde de silvicultură şi Regia Naţională a Pădurilor - Romsilva vor duce la îndeplinire prevederile prezentului ordin.

Art. 3
Prezentul ordin se publică în Monitorul Oficial al României, Partea I.
METODOLOGIA, criteriile de atestare şi Comisia de atestare a persoanelor fizice şi juridice care realizează proiectarea de drumuri forestiere


CAPITOLUL I: Dispoziţii generale


Art. 1
(1)Prezenta metodologie stabileşte procedura prin care se asigură cadrul organizatoric şi regulile unitare pentru atestarea capacităţii profesionale şi tehnico-economice a persoanelor fizice şi juridice pentru proiectarea de drumuri forestiere.

(2)Atestarea persoanelor fizice şi juridice în domeniul proiectării drumurilor forestiere are în vedere respectarea principiilor generale ale dezvoltării reţelei de drumuri forestiere şi protecţiei mediului şi îndeplinirea cerinţelor tehnice şi calitative minimale prevăzute în normativele în vigoare.



Art. 2
În înţelesul prezentei metodologii, proiectarea de drumuri forestiere cuprinde activităţi specifice care se execută în scopul:

a)construirii drumurilor forestiere noi;

b)intervenţiilor la drumurile forestiere existente care constau în lucrări de refacere, consolidare, reabilitare, reparare.



Art. 3
(1)Domeniul de atestare a persoanelor fizice şi juridice este proiectarea de drumuri forestiere prin elaborarea documentaţiilor tehnico-economice necesare.

(2)Atestarea persoanelor fizice şi juridice se face pentru domeniul de activitate prevăzut la alin. (1) şi se poate solicita cu respectarea condiţiilor prevăzute în prezenta metodologie.



Art. 4
Persoanele fizice care solicită atestarea trebuie să îndeplinească cumulativ următoarele condiţii:

a)să aibă studii superioare de lungă durată absolvite cu diplomă de licenţă în specializări la care s-a predat cursul de drumuri forestiere sau drumuri;

b)să aibă experienţă de minimum 3 ani în proiectarea de drumuri forestiere;

c)să nu fi fost condamnate penal pentru săvârşirea cu intenţie a unei infracţiuni de serviciu sau în legătură cu serviciul.



Art. 5


(1)Persoanele juridice care solicită atestarea trebuie să îndeplinească cumulativ următoarele condiţii:

a)să fie constituite şi să funcţioneze în condiţiile legii;

b)să aibă înscris în statut ca obiect de activitate proiectarea de drumuri forestiere;

c)să aibă o persoană fizică atestată pentru proiectarea de drumuri forestiere, încadrată cu contract individual de muncă pe durată nedeterminată;

d)să deţină un minimum de mijloace tehnice necesare pentru proiectarea de drumuri forestiere, în stare de funcţionare.

(2)Se exceptează de la obligativitatea asigurării condiţiei prevăzute la alin. (1) lit. c) persoana juridică al cărei administrator / asociat este atestat ca persoană fizică pentru proiectarea de drumuri forestiere.



CAPITOLUL II: Documentele şi procedura de atestare


Art. 6
Atestarea persoanelor fizice şi juridice este coordonată de direcţia de specialitate cu atribuţii în domeniul accesibilizării fondului forestier naţional din cadrul autorităţii publice centrale care răspunde de silvicultură.



Art. 7
(1)Atestarea persoanelor fizice şi juridice se face de către o comisie de atestare a persoanelor fizice şi juridice care realizează proiectarea de drumuri forestiere, denumită în continuare comisia de atestare.

(2)Componenţa Comisiei de atestare este prevăzută în anexa nr. 1.



Art. 8
Documentele necesare atestării persoanelor fizice sunt următoarele:

a)cerere-tip pentru atestare, conform modelului prevăzut în anexa nr. 2;

b)actul de identitate al solicitantului, în copie;

c)curriculum vitae;

d)lista documentaţiilor tehnico-economice realizate prin forţe proprii sau în colaborare în domeniul proiectării de drumuri forestiere, din care să rezulte experienţa corespunzătoare în acest domeniu;

e)diploma de licenţă cu foaia matricolă prin care se atestă că solicitantul a urmat cursul de drumuri forestiere sau drumuri, în copie;

f)extras de pe carnetul de muncă, în copie certificată, sau un alt document din care să rezulte îndeplinirea condiţiilor prevăzute la art. 4 lit. b);

g)certificatul de cazier judiciar.



Art. 9
Documentele necesare în vederea atestării persoanelor juridice sunt următoarele:

a)cerere-tip pentru atestare, conform modelului prezentat în anexa nr. 3;

b)actul de identitate al reprezentantului legal al persoanei juridice, în copie;

c)memoriu de activitate care să conţină: date cu privire la capitalul social şi valoarea patrimoniului, lista principalelor documentaţii executate în domeniul proiectării de drumuri forestiere, personalul tehnic şi economic angajat şi experienţa acestuia în acest domeniu;

d)lista mijloacelor tehnice deţinute pentru domeniul proiectării de drumuri forestiere, în stare de funcţionare;

e)acte care dovedesc că persoana juridică este înscrisă în registrul comerţului sau într-un alt registru public similar din alte ţări membre ale Uniunii Europene, numele acelui registru şi numărul de înregistrare al persoanei juridice sau mijloacele de identificare echivalente în acel registru, în copie;

f)contractul individual de muncă pe durată nedeterminată pentru persoanele fizice atestate conform art. 5 alin. (1) lit. c), în copie;

g)atestatul persoanei fizice care îndeplineşte condiţia de angajat /administrator / asociat la persoana juridică, în copie.



Art. 10
(1)Documentele menţionate la art. 8 şi 9 se depun sub forma unor dosare de atestare la sediul Regiei Naţionale a Pădurilor - Romsilva şi se înregistrează într-un registru special.

(2)Dosarele prevăzute la alin. (1) sunt analizate de către Comisia de atestare, în şedinţe de lucru programate de preşedintele acesteia.

(3)În urma analizării dosarelor, Comisia de atestare stabileşte admiterea sau respingerea documentaţiei depuse, ca urmare a îndeplinirii sau a neîndeplinirii condiţiilor prevăzute în prezenta metodologie.

(4)Rezultatele analizării dosarelor se consemnează în procesul-verbal de şedinţă sub forma "admis/respins", atât pentru persoanele fizice, cât şi pentru persoanele juridice, şi se afişează la avizierul Regiei Naţionale a Pădurilor - Romsilva în termen de 24 de ore de la încheierea şedinţei de atestare.



Art. 11
În termen de 30 de zile de la data atestării, persoanele fizice şi juridice îndreptăţite primesc certificatul de atestare, al cărui model este prevăzut în anexa nr. 4.



Art. 12
Persoanele atestate sunt obligate să îşi confecţioneze parafa de atestat, conform modelului prevăzut în anexa nr. 5, şi să înainteze autorităţii publice centrale care răspunde de silvicultură specimenul acesteia, însoţit de declaraţie pe propria răspundere.



CAPITOLUL III: Comisia de atestare


Art. 13
(1)Comisia de atestare îşi desfăşoară activitatea în cadrul Regiei Naţionale a Pădurilor - Romsilva şi este formată din 7 membri, selectaţi dintre personalităţile care activează sau au activat în silvicultură, specialişti în cercetare, proiectare şi în construcţia de drumuri forestiere, specialişti din învăţământul superior de profil şi reprezentanţi ai asociaţiilor patronale-profesionale recunoscute la nivel naţional şi care se bucură de prestigiu profesional.

(2)Preşedintele Comisiei de atestare este nominalizat dintre persoanele care îşi desfăşoară activitatea în cadrul autorităţii publice centrale care răspunde de silvicultură.

(3)Secretariatul Comisiei de atestare este asigurat de 2 reprezentanţi, care au şi calitatea de membri ai acestei comisii, şi anume: reprezentantul direcţiei de specialitate cu atribuţii în domeniul accesibilizării fondului forestier naţional din cadrul autorităţii publice centrale care răspunde de silvicultură şi reprezentantul Regiei Naţionale a Pădurilor - Romsilva.



Art. 14
Atribuţiile preşedintelui Comisiei de atestare sunt următoarele:

a)aprobă programarea şedinţelor Comisiei de atestare;

b)conduce lucrările şedinţelor Comisiei de atestare;

c)semnează, în conformitate cu hotărârile Comisiei de atestare, certificatele de atestare sau, după caz, comunicările de respingere motivată a cererilor de atestare, precum şi corespondenţa Comisiei de atestare.



Art. 15
Atribuţiile secretariatului Comisiei de atestare sunt următoarele:

a)programează şi organizează, împreună cu preşedintele, activitatea Comisiei de atestare, stabilind periodic datele de întrunire a acesteia;

b)înregistrează cererile de atestare însoţite de documentele necesare şi păstrează evidenţa acestora în registrul special prevăzut la art. 10;

c)asigură convocarea membrilor Comisiei de atestare;

d)redactează documentele Comisiei de atestare;

e)păstrează şi completează registrul cu procesele-verbale ale Comisiei de atestare;

f)păstrează documentele Comisiei de atestare şi asigură arhivarea acestora;

g)păstrează ştampila Comisiei de atestare.



Art. 16
Comisia de atestare ia decizii cu privire la:

a)admiterea ori respingerea cererilor de atestare a persoanelor fizice sau juridice, în funcţie de îndeplinirea condiţiilor prevăzute la art. 4 şi 5;

b)suspendarea şi/sau retragerea certificatului de atestare.



Art. 17
(1)Comisia de atestare funcţionează în prezenţa a cel puţin 5 membri.

(2)Deciziile Comisiei de atestare se iau prin vot deschis, cu majoritatea simplă a membrilor prezenţi.



Art. 18
Membrii Comisiei de atestare au următoarele drepturi şi obligaţii:

a)să participe la şedinţele Comisiei de atestare, cu drept de vot direct;

b)să semneze procesele-verbale întocmite la fiecare şedinţă;

c)să solicite consemnarea în procesele-verbale ale şedinţelor a opiniilor şi punctelor de vedere separat faţă de hotărârile adoptate;

d)să nu divulge date şi informaţii care nu sunt de interes public, de care iau cunoştinţă în cadrul procesului de atestare.

Art. 19
(1)Contestaţiile împotriva deciziilor Comisiei de atestare se depun în termen de 48 de ore de la comunicarea rezultatelor şi se adresează conducătorului autorităţii publice centrale care răspunde de silvicultură, care le şi soluţionează.

(2)Împotriva deciziei conducătorului prevăzut la alin. (1) se poate formula plângere la instanţa judecătorească competentă, potrivit legii.

CAPITOLUL IV: Drepturile şi obligaţiile persoanelor fizice şi juridice atestare

Art. 20
Persoanele fizice şi juridice care au fost atestate au dreptul, după caz:

a)de a participa la procedurile de achiziţie organizate de autorităţile contractante;

b)de a încheia contracte şi convenţii de colaborare;

c)de a acorda consultanţă şi asistenţă tehnică;

d)de a elabora documentaţii tehnico-economice pentru lucrări de drumuri forestiere.

[image: image28.png]


Art. 21
Persoanele fizice şi juridice care au fost atestate au următoarele obligaţii:

a)să îşi desfăşoare activitatea în domeniul proiectării de drumuri forestiere, cu respectarea dispoziţiilor legale aplicabile;

b)să valideze numai acele documentaţii care se încadrează în domeniul proiectării de drumuri forestiere;

c)să informeze emitentul atestatului cu privire la schimbări ale situaţiei celui atestat, în urma cărora condiţiile de acordare a atestatului nu mai sunt îndeplinite.

CAPITOLUL V: Suspendarea şi retragerea certificatului de atestare
[image: image30.png]


Art. 22
Nerespectarea obligaţiilor prevăzute la art. 21 de către persoanele fizice sau juridice atestate potrivit prezentei metodologii poate atrage suspendarea ori retragerea certificatului de atestare, după caz.

Art. 23
Suspendarea sau retragerea, după caz, a certificatului de atestare se dispune prin decizie a preşedintelui Comisiei de atestare, pe baza actelor de constatare încheiate de membrii acesteia, ca urmare a semnalărilor primite, sau în temeiul comunicării punerii în mişcare a acţiunii penale împotriva persoanei atestate în legătură cu activitatea pentru care a fost atestată.

Art. 24
Certificatul de atestare al persoanei fizice sau juridice se suspendă în următoarele cazuri:

a)când persoana elaborează documentaţii tehnico-economice în domeniul proiectării de drumuri forestiere fără să respecte prevederile metodologiilor, normativelor tehnice departamentale şi ale ghidurilor de bune practici. Perioada suspendării este de 6 luni sau, dacă ducerea la îndeplinire a măsurilor şi termenelor dispuse prin actele de constatare prevăzute la art. 23 durează mai mult de 6 luni, suspendarea are loc pe perioada necesară. Îndeplinirea măsurilor dispuse se constată prin încheierea unui nou act de constatare de către persoanele prevăzute la art. 23 şi determină de drept încetarea sancţiunii suspendării certificatului de atestare;

b)când împotriva persoanei atestate s-a pus în mişcare o acţiune penală în legătură cu activitatea pentru care a fost atestată. În acest caz suspendarea certificatului de atestare se dispune până la soluţionarea definitivă a cauzei;

c)când persoana juridică desfăşoară activitatea în domeniul proiectării de drumuri forestiere fără să respecte prevederile art. 5 alin. (1) lit. c). În acest caz suspendarea certificatului de atestare se dispune până la îndeplinirea condiţiilor prevăzute la art. 5 alin. (1) lit. c).

Art. 25
Certificatul de atestare al persoanelor fizice şi juridice se retrage în următoarele cazuri:

a)când a fost suspendat de două ori, iar a treia oară se săvârşesc abateri similare celor pentru care s-au dispus suspendările anterioare ale acestuia;

b)când persoanele fizice şi juridice atestate validează, prin semnătură şi parafă, documente pentru domenii de activitate în care nu au fost atestate sau îşi continuă activitatea în perioada de suspendare.

Art. 26
(1)Suspendarea sau retragerea certificatului de atestare se comunică persoanelor fizice şi juridice în cauză, în scris, de către Comisia de atestare.

(2)Măsura prevăzută la alin. (1) poate fi contestată, în scris, în termen de 10 zile lucrătoare de la comunicare, la autoritatea publică centrală care răspunde de silvicultură.

(3)Împotriva soluţiei autorităţii publice centrale care răspunde de silvicultură se poate formula plângere la instanţa judecătorească competentă, potrivit legii.

CAPITOLUL VI: Dispoziţii finale

Art. 27
Atestarea persoanelor fizice se face pentru o perioadă nedeterminată şi se vizează anual pentru îndeplinirea continuă a cerinţelor asigurătorii pe baza următoarelor documente:

a)actul de identitate al reprezentantului legal al persoanei juridice, în copie;

b)atestatele persoanelor fizice angajate şi/sau atestatul administratorului / asociatului, în copie;

c)contractele de muncă ale persoanelor fizice angajate, încheiate pe durată nedeterminată, în copie;

d)lista mijloacelor tehnice necesare pentru domeniul proiectării de drumuri forestiere, în stare de funcţionare;

e)certificatul de cazier judiciar pentru persoanele fizice atestate;

f)lista documentaţiilor tehnico-economice elaborate.



Art. 28
O persoană fizică poate desfăşura activităţi în domeniul proiectării de drumuri forestiere în cadrul a cel mult două persoane juridice.

Art. 29
(1)La cerere, în cadrul aceleiaşi şedinţe de atestare, se pot analiza atât dosarele persoanelor fizice, cât şi dosarul persoanei juridice în cadrul căreia sunt încadrate acestea, cu respectarea prevederilor prezentei metodologii.

(2)În situaţia prevăzută la alin. (1), analizarea dosarului persoanei juridice se realizează numai după ce Comisia de atestare a hotărât atestarea persoanei fizice angajate de persoana juridică respectivă.

Art. 30
(1)Degradarea, distrugerea sau pierderea certificatului de atestare ori a parafei se declară, în scris, la autoritatea publică centrală care răspunde de silvicultură în termen de 48 de ore de la constatare şi totodată va fi publicată în Monitorul Oficial al României, Partea a III - a, de către persoana în cauză.

(2)După publicarea anunţului, prevăzută la alin. (1), Comisia de atestare eliberează un duplicat al certificatului de atestare sau aprobă, după caz, confecţionarea unei noi parafe, pe baza unei cereri scrise, însoţită de copia anunţului publicat în Monitorul Oficial al României, Partea a III - a.

Art. 31
(1)Tariful pentru atestare se stabileşte diferenţiat pentru persoanele fizice şi juridice, astfel: 200 lei pentru persoanele fizice şi 500 lei pentru persoanele juridice.

(2)Persoanele care solicită atestarea au obligaţia de a depune valoarea tarifului în numerar la casieria Regiei Naţionale a Pădurilor - Romsilva sau prin ordin de plată la prezentare, în contul deschis separat pentru această activitate.

(3)Din tarifele încasate o cotă de 50% este destinată cheltuielilor referitoare la organizarea şi funcţionarea Comisiei de atestare, iar o cotă de 50% este destinată plăţii indemnizaţiei de participare a membrilor Comisiei de atestare.



Art. 32
Anexele nr. 1-5 fac parte integrantă din prezenta metodologie.

-****-

ANEXA Nr. 1: Componenţa Comisiei de atestare
Comisia de atestare a persoanelor fizice şi juridice care realizează proiectarea de drumuri forestiere este alcătuită din următorii 7 membri:

1.Olga Georgescu - preşedinte (reprezentant al autorităţii publice centrale care răspunde de silvicultură);

2.Viorel Popovici - membru (reprezentant al asociaţiei patronale-profesionale Asociaţia Constructorilor Forestieri);

3.Valentina Ciobanu - membru (reprezentant al Facultăţii de Silvicultură şi Exploatări Forestiere Braşov);

4.Călin Popa - membru (reprezentant al autorităţii publice centrale care răspunde de silvicultură);

5.Petrişor Vică - membru (reprezentant al Regiei Naţionale a Pădurilor - Romsilva);

6.Nicolae Oprişa - secretar (reprezentant al autorităţii publice centrale care răspunde de silvicultură);

7.Ionuţ Zlota - secretar (reprezentant al Regiei Naţionale a Pădurilor - Romsilva).

ANEXA Nr. 2: Model de cerere pentru atestarea persoanelor fizice
Nr. ..... din ...........

Domnule preşedinte,

Subsemnatul/Subsemnata, ......................................., născut/născută la data de ....................... în localitatea ............................, judeţul ...................., ţara .........................., având cetăţenia ......................, domiciliat/domiciliată în localitatea ..................................., str. .........................nr. ......, bl. ......, et. ....., ap. ...., judeţul/sectorul .................., ţara .............,posesor / posesoare al /a diplomei de inginer în specializarea ............................................. nr. ...., eliberată de ......................., din localitatea ..............................., promoţia ..........., ţara ....................., solicit atestarea în calitate de persoană fizică în domeniul proiectării de drumuri forestiere, în conformitate cu prevederile Ordinului ministrului agriculturii, pădurilor şi dezvoltării rurale nr. 576/2009 pentru aprobarea Metodologiei, criteriilor de atestare şi a Comisiei de atestare a persoanelor fizice şi juridice care realizează proiectarea de drumuri forestiere.

În susţinerea cererii anexez următoarele:

a)curriculum vitae;

b)lista lucrărilor realizate în domeniul proiectării de drumuri forestiere;

c)acte de studii, în copie;

d)extras de pe carnetul de muncă;

e)certificatul de cazier judiciar.

Menţionez că îmi desfăşor activitatea la ..........................., cu sediul în localitatea ......................, ţara ..................., având calitatea de .............................

Declar că am luat cunoştinţă de obligaţiile ce îmi revin potrivit Ordinului ministrului agriculturii, pădurilor şi dezvoltării rurale nr. 576/2009.

Data .....................................

..............................

(semnătura)
Domnului preşedinte al Comisiei de atestare a persoanelor fizice şi juridice care realizează proiectarea de drumuri forestiere



ANEXA Nr. 3: Model de cerere pentru atestarea persoanelor juridice
Nr. .... din ...........

Domnule preşedinte,

........................................................... (denumirea persoanei juridice) .......................... având sediul în localitatea ............................, str. ...................... nr. ......, bl. ......, et. ....., ap. .... Judeţul/sectorul ............................,ţara ................................., înregistrată la registrul comerţului .................................................................................. cu numărul de înregistrare ..................... sau alte mijloace de identificare echivalente în acel registru ................................................................, ţara ........................., sau într-un alt registru public similar ......................................................................., cu numărul de înregistrare ........................ sau alte mijloace de identificare echivalente în acel registru ................................................, ţara ........................,codul fiscal nr. ...................., telefon ..........., fax..........., e-mail ..........................., reprezentată prin ................................., în calitate de ......................................., solicită atestarea în calitate de persoană juridică în domeniul proiectării de drumuri forestiere, în conformitate cu Metodologia, criteriile de atestare şi Comisia de atestare a persoanelor fizice şi juridice care realizează proiectarea de drumuri forestiere, aprobate prin Ordinul ministrului agriculturii, pădurilor şi dezvoltării rurale nr. 576/2009.

În susţinerea cererii s-au anexat următoarele:

a)memoriu de activitate;

b)declaraţie pe propria răspundere privind bonitatea societăţii;

c)lista mijloacelor tehnice deţinute;

d)copii legalizate de pe documentele de înfiinţare ca persoană juridică;



e)copie legalizată de pe contractul individual de muncă pe durată nedeterminată pentru persoana fizică atestată, conform prevederilor art. 5 alin. (1) lit. c) din metodologie*);

___

*) Acest document poate lipsi în situaţiile prevăzute la art. 5 alin. (2) din metodologie.



f)copia atestatului persoanei fizice.

Declar că am luat cunoştinţă de obligaţiile ce îmi revin potrivit Ordinului ministrului agriculturii, pădurilor şi dezvoltării rurale nr. 576/2009.

Data .....................................

..................................(semnătura)

Domnului preşedinte al Comisiei de atestare a persoanelor fizice şi juridice care realizează proiectarea de drumuri forestiere


ANEXA Nr. 4: Model de certificat de atestare pentru persoane fizice şi juridice
MINISTERUL AGRICULTURII, PĂDURILOR ŞI DEZVOLTĂRII RURALE

CERTIFICAT DE ATESTARE

Nr. ........................ din......................

În baza Ordinului ministrului agriculturii, pădurilor şi dezvoltării rurale nr. 576/2009, Comisia de atestare a persoanelor fizice şi juridice care realizează proiectarea de drumuri forestiere (Comisia de atestare) hotărăşte:

La Cererea înregistrată sub nr. ....... din ............. şi în urma susţinerii examenului pentru atestarea persoanelor fizice şi juridice care efectuează proiectarea de drumuri forestiere, ......................... (numele şi prenumele persoanei fizice sau denumirea persoanei juridice) .............................. domiciliat/domiciliată, cu sediul în localitatea ................................................., str. ..............., nr. ...., bl. ...., et. ......, ap. ...,judeţul/sectorul ..................., ţara ..........................., înregistrată la registrul ...................................................... cu nr. ........................ sau alte mijloace de identificare echivalente în acel registru.................................................................................................................... (pentru persoanele juridice), codul numeric personal (pentru persoanele fizice) .........................., este atestat / atestată ca persoană fizică/juridică în domeniul proiectării de drumuri forestiere, în conformitate cu Metodologia, criteriile de atestare şi Comisia de atestare a persoanelor fizice şi juridice care realizează proiectarea de drumuri forestiere, aprobate prin Ordinul ministrului agriculturii, pădurilor şi dezvoltării rurale nr. 576/2009.

Preşedintele Comisiei de atestare,

......................

L.S. ........................................

Secretariatul Comisiei de atestare

L.S. ...................................

Viza anuală pentru îndeplinirea continuă a cerinţelor asigurătorii pe baza documentelor prevăzute la art. 27 din metodologie:


	 
	 
	 
	 
	 



	 
	 
	 
	 
	 


 


	 
	 
	 
	 
	 


ANEXA Nr. 5: Model de parafă

	*)

.........................................................................................................................................................................................................................................................................................

ATESTAT

de către Ministerul Agriculturii, Pădurilor şi Dezvoltării Rurale prin Certificatul nr. ................ din ........................ să efectueze proiectarea de drumuri forestiere


*) Numele, prenumele şi codul numeric personal ale persoanei fizice /denumirea şi codul unic de înregistrare la registrul .............................................................. ale persoanei juridice.

NOTĂ:

Dimensiunile parafei vor fi de 7 cm/4 cm.

Publicat în Monitorul Oficial cu numărul 639 din data de 28 septembrie 2009

